Eesti delegatsiooni kord esinemiseks NSVL Ülemnõukogu kahe koja (Liidunõukogu ja Rahvuste Nõukogu) ühisel istungil jõudis kätte 6. augustil pärast Leedu ja Läti vastuvõtmist sama kogu poolt eelnevatel päevadel. Delegatsiooni esitati kui "Eesti Vabariigi Riigivolikogu Täisvolilist Komisjoni", kes võeti vastu "tormilise ovatsiooniga". Kuigi delegatsiooni-komisjoni esimeheks oli  peaminister dr. Johannes Vares, esines delegatsioooni nimel EKP keskkomitee sekretär Johannes Lauristin. Vares seisis kõne ajal koos teiste delegatsiooni liikmetega valveseisakus kõnetooli ümber. Lauristin pidas pika ja vägeva sõimukõne, milles kirjeldas Eesti vabariigi elanike väidetavat viletsat elukorda. Lõpuks luges ta ette Riigivolikogu Deklarat-siooni ja ulatus selle teksti istungi juhatajale Andrejevile.